ขอคำปรึกษาหน่อยนะค่ะ คือหนูมีอะไรกับแฟนช่วงปลายเดือนมีนา (ไม่ป้องกัน แต่แตกนอก) ปกติประจำเดือนจะมาช่วงวันที่ 10 ของทุกเดือน แต่นี่วันที่ 19 แล้ว ประจำเดือนยังไม่มา ก่อนหน้านี้กินยาสตรีไป แล้วรุ้สึกปวดท้องน้อย และเจ็บปีกมดลูกมากค่ะ ไม่ทราบว่าหนูจะท้องมั้ย ? เครียดมากเพราะยังไม่พร้อม
สวัสดีค่ะประจำเดือนมาช้าอาจมีสาเหตุได้จาก-การตั้งครรภ์-ความเครียด การพักผ่อนน้อย-โรคไทรอยด์ทำงานผิดปกติ-ถุงน้ำในรังไข่ หรือความผิดปกติของฮอร์โมนที่สร้างจากรังไข่-พังผืดในมดลูก-ในกรณีนี้อาจเป็นการแท้งหรือท้องนอกมดลูกได้เช่นกัน คือประจำเดือนขาดหายไป หลังจากนั้นมีอาการปวดท้องน้อย เจ็บปีกมดลูกสาเหตุที่พบบ่อยที่สุดคือการตั้งครรภ์ ถ้าในระหว่างรอบเดือนมีเพศสัมพันธ์ไม่ได้ป้องกันก็มีโอกาสค่ะ การตรวจด้วยชุดการตั้งครรภ์ทางปัสสาวะนั้นสามารถให้ผลบวกหลังการปฏิสนธิ 10-14 วัน หากไม่แน่ใจผลตรวจ หรือมีอาการผิดปกติอื่นๆเช่นเลือดออกผิดปกติทางช่องคลอด ปวดหน่วงท้องน้อยมากดังกล่าวมา ควรไปพบสูตินรีแพทย์ เพื่อยืนยันการตั้งครรภ์ หรือหาสาเหตุอื่นที่เป็นไปได้ต่อไป โดยสาเหตุที่อันตรายก็คือเรื่องท้องนอกมดลูก ควรรีบไปค่ะการดูแลตัวเองเบื้องต้น ไม่ควรซื้อยาปรับฮอร์โมนหรือยาสตรีใดๆมารับประทานเองเพราะอาจมีเลือดออกผิดปกติทางช่องคลอดหรือทำให้ฮอร์โมนเพศในร่างกายผิดปกติไปได้ งดการมีเพศสัมพันธ์